### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 25. maj 2022 har vedtaget Magistratens indstilling i overensstemmelse med erklæring fra Teknisk Udvalg af 18. maj 2022.

Enhedslisten de Rød-Grønnes, Nye Borgerliges og Dansk Folkepartis byrådsgrupper kunne ikke tiltræde indstillingen.

###

Lokalplan 1106, Blandede boliger og erhverv ved [adresse], Zig-Zag.

### Resume

Lokalplanen gør det muligt at opføre en etageboligbebyggelse på hjørnet af [adresse] og [adresse], som en del af udviklingen af [adresse]. [adresse] har gennemført et udbud og salg af grunden til boliger og erhverv.

Lokalplanen omfatter et område på ca. 3.900 m2 og gør det muligt at opføre en bebyggelse med småerhverv i form af fx mindre butikker, caféer eller værksteder i den vestlige del af stueetagen og boliger i forskellige størrelser i de overliggende etager og i østsiden af stueetagen. Der kan opføres 120 – 130 boliger. Den samlede bebyggelse kan blive i alt 12.000m².

Forslag til lokalplan har været offentligt fremlagt og der er indkommet i alt 47 høringssvar, fra Fællesrådet Aarhus K. og [adresse], afd. 22 i Brabrand Boligforening og de resterende fra naboer og borgere. Høringssvarene omhandler:

• Ønsker ikke byggeri - men grønt område

• Områdets kultur og byliv

• Tæthed, højde, lys, støj

• Mobilitet (trængsel, manglende parkering, adgangsveje)

Teknik og Miljø foreslår på baggrund af høringssvaret fra Fællesrådet at præcisere angivelse af koter på bygningshøjder, herunder konsekvensrettelse på lokalplankortet, samt på baggrund af bygherres ønske at præcisere § 9.17, således der ikke er krav om vinduesindramning, hvor dette ikke er muligt. Rettelser mm. fremgår af bilag 3.

Herudover foreslår Teknik og Miljø ikke at ændre i lokalplanen på baggrund af høringssvarene, begrundet i, at lokalplanforlaget er i overensstemmelse med udviklingsplanen for området og Kommuneplan 2017.

### Beslutningspunkter

Det indstilles, at

1) forslag til lokalplan nr. 1106 vedtages endeligt,

2) indsigelser besvares, som det fremgår af indstillingens afsnit 5 og Bilag 3.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 19-04-2022

Berta Andresen:

Udvalg: [adresse]

Dato: 27-04-2022

Berta Andresen:

Fremsendes til Teknisk Udvalg til behandling i henhold til beslutning i byrådets møde den 27. april 2022.

Udvalg: Teknisk Udvalg

Dato: 18-05-2022

Berta Andresen: 2

Elsebeth Jacobsen kunne tiltræde indstillingen med bemærkning om, at det i forbindelse med den endelige lokalplan indskærpes, at der er tale om byggeri i maksimalt 6 etager, og at der er tale om et indskudt dæk og ikke en indskudt etage.

Alvin Holst kunne tiltræde indstillingen med bemærkning om, at det er problematisk, at der kan være tvivl om etageantallet.

Simon Nissen og Ebbe Kjær tog forbehold med henblik på drøftelse i gruppen.

Yasmin Laursen og Andreas Jørgensen kunne ikke tiltræde indstillingen.

Peder Henriksen var forhindret i at deltage i udvalgets behandling af sagen.

Der eftersendes notat fra Magistratsafdelingen for Teknik og Miljø om hjemlen til at placere opholdsarealer uden for lokalplanområdet samt en beskrivelse af forskellen mellem et dæk og en etage.